Боян Бойчев
Равновесие

chitanka.info

Сигурно и утре ще те обичам,

Дните отдавна нямат значение,

Не знам кое е всъщност логично

И дали времето носи спасение.

Сигурно и утре ще те обичам,

Без значение е всъщност къде си,

Любовта всякакви рамки отрича

И полита към забранени адреси.

Сигурно и утре ще те обичам,

Обсебва ме времето постепенно,

Всички дни от тебе събличам,

Да те наметна единствено с мене.

Сигурно и утре ще те обичам

В хаоса на необясними процеси,

Мислите към теб се затичват

Да пропътуваш своето равновесие.

07.02.2001 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.